CELEX: C2006/036/51
Language: da
Date: 2006-02-11 00:00:00
Title: Sag C-441/05: Anmodning om præjudiciel afgørelse forelagt ved dom afsagt den  1. december 2005  af Cour administrative d'appel de Douai i sagen Société Roquette Frères mod Ministre de l'Agriculture, de l'Alimentation, de la Pëche et de la Ruralité

11.2.2006   
            
            
               DA
            
            
               Den Europæiske Unions Tidende
            
            
               C 36/25
            
         Anmodning om præjudiciel afgørelse forelagt ved dom afsagt den 1. december 2005 af Cour administrative d'appel de Douai i sagen Société Roquette Frères mod Ministre de l'Agriculture, de l'Alimentation, de la Pëche et de la Ruralité
   (Sag C-441/05)
   (2006/C 36/51)
   Processprog: fransk
   Ved dom afsagt den 1. december 2005, indgået til Domstolens Justitskontor den 12. december 2005, har Cour administrative d'appel de Douai i sagen Société Roquette Frères mod Ministre de l'Agriculture, de l'Alimentation, de la Pêche et de la Ruralité forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1)
            
            
               Var Société Roquette Frères utvivlsomt berettiget til direkte for De Europæiske Fællesskabers Domstol at bestride gyldigheden af artikel 24, stk. 2 i forordning (EØF) nr. 1785/81 (1), artikel 27, stk. 3, i forordning (EF) nr. 2038/1999 (2), artikel 1 i forordning nr. 2073/2000 (3), artikel 11, stk. 2 i forordning nr. 1260/2001 (4), artikel 1 i forordning nr. 1745/2002 (5) og artikel 1 i forordning nr. 1739/2003 (6)?
            
         
               2)
            
            
               Såfremt Société Roquette Frères måtte være berettiget til direkte at bestride gyldigheden af disse bestemmelser, er artikel 24, stk. 2 i forordning (EØF) nr. 1785/81, artikel 27, stk. 3 i forordning (EF) nr. 2038/1999, artikel 1 i forordning nr. 2073/2000, artikel 11, stk. 2 i forordning nr. 1260/2001, artikel 1 i forordning nr. 1745/2002 og artikel 1 i forordning nr. 1739/2003 gyldige, idet de fastsætter maksimale basismængder for produktion af isoglucose for Frankrigs kontinentale område uden at tage hensyn til den isoglucose, som er produceret i denne medlemsstat mellem den 1. november 1978 og den 30. april 1979 som mellemprodukt, der bruges til fremstilling af andre produkter med salg for øje?
            
         
      (1)  Rådets forordning (EØF) nr. 1785/81 af 30.6.1981 om den fælles markedsordning for sukker (EFT L 177, s. 4).
   
      (2)  Rådets forordning (EF) nr. 2038/1999 af 13.9.1999 om den fælles markedsordning for sukker (EFT L 252, s. 1).
   
      (3)  Kommissionens forordning (EF) nr. 2073/2000 af 29.9.2000 om nedsættelse i sukkersektoren for produktionsåret 2000/01 af garantimængden inden for ordningen med produktionskvoter og de forventede maksimale forsyningsbehov for raffineringsindustrien inden for præferenceimportordningerne (EFT L 246, s. 38).
   
      (4)  Rådets forordning (EF) nr. 1260/2001 af 19.6.2001 om den fælles markedsordning for sukker (EFT L 178, s. 1).
   
      (5)  Kommissionens forordning (EF) nr. 1745/2002 af 30.9.2002 om nedsættelse i sukkersektoren for produktionsåret 2002/03 af garantimængden inden for ordningen med produktionskvoter og de forventede maksimale forsyningsbehov for raffineringsindustrien inden for præferenceimportordningerne (EFT L 236, s. 31).
   
      (6)  Kommissionens forordning (EF) nr. 1739/2003 af 30.9.2003 om nedsættelse i sukkersektoren for produktionsåret 2003/04 af garantimængden i forbindelse med produktionskvoter og de forventede maksimale forsyningsbehov for raffineringsindustrien i forbindelse med præferenceimport (EFT L 249, s. 38).